
Informācija par pasūtītāju:

1.1. Pasūtītājs
SIA "Matchful Partners"
Vienības gatve 109, Rīga, LV-1058
Reģistrācijas numurs: 40203499463

1.2. Pasūtītāja kontaktpersona 
Liene Meldere
Projekta vadītāja
liene@meldere.lv

Informācija par iepirkuma priekšmetu
Iepirkuma nosaukums: ”Integrētas mākslīgā intelekta platformas izstrāde un ieviešana astroloģijas, numeroloģijas un psiholoģijas datu apstrādei un personalizētu konsultāciju nodrošināšanai“

Iepirkums tiek rīkots saskaņā ar Ministru kabineta 28.02.2017. noteikumiem Nr.104 „Noteikumi par iepirkuma procedūru un tās piemērošanas kārtību pasūtītāja finansētiem projektiem”. 
Projekts tiks finansēts ar Latvijas Investīciju un attīstības aģentūras atbalsta programmu “Atbalsts procesu digitalizācijai un mākslīgā intelekta risinājumiem.”
Iepirkuma priekšmeta detalizēts raksturojums jeb tehniskās prasības apkopotas un pievienotas šī nolikuma 2. pielikumā.
Iepirkuma paredzemā līguma cena ir 247 000 eiro bez PVN.

Piedāvājuma derīguma termiņš: 2029.gada janvāris.
Līguma izpildes termiņi: 23.mēneši, bet ne vēlāk kā līdz 2029.gada janvārim.
Piedāvājuma iesniegšanas termiņš: Pretendents iesniedz piedāvājumu līdz 2025.gada 5.decembrim.

Piedāvājumu iesniegšanas vieta un kārtība: Piedāvājums jāiesniedz elektroniskā veidā, sūtot uz e-pasta adresi: agija@vissbiznesam.lv
Pretendents sagatavo piedāvājumu datorrakstā latviešu valodā un iesniedz elektroniskā veidā parakstītu ar elektronisko parakstu. Ja Pretendents iesniedz dokumentus svešvalodā, tiem jāpievieno paraksttiesīgās vai pilnvarotās personas (pievienojot pilnvaru vai tās kopiju) apliecināts tulkojums latviešu valodā.
Pretendents ir tiesīgs iesniegt tikai vienu pieteikuma un piedāvājuma variantu par visu iepirkuma priekšmetu kopā.
Finanšu piedāvājums: Pretendentam ir jāiesniedz finanšu piedāvājums saskaņā ar Nolikuma pielikuma “Finanšu piedāvājums” noteikto finanšu piedāvājuma formu (1.pielikums).

Iepirkuma tehniskā specifikācija
Pretendents nodrošina tehnisko prasību izpildi atbilstoši šī Nolikuma Pielikuma Nr. 2. “Tehniskā specifikācija” prasībām. Piedāvājums jāiesniedz par visu Tehniskajā specifikācijā noteikto iepirkumu.










4.Citas Pretendentam izvirzītās prasības:
4.1.Pieredze un kompetences:

	Prasības PRETENDENTAM
	Iesniedzamie dokumenti:

	4.1.1. Pretendents ir reģistrēts Uzņēmumu reģistra Komercreģistrā atbilstoši Latvijas Republikas normatīvo aktu prasībām vai līdzvērtīgi reģistrēts ārvalstīs ārvalstu normatīvo aktu prasībām
	Pretendents iesniedz Piedāvājuma formu atbilstoši Iepirkuma nolikuma prasībām.
Latvijas Republikas Uzņēmumu reģistra Komercreģistrā reģistrētam pretendentam dokuments par pretendenta reģistrāciju Uzņēmumu reģistra Komercreģistrā nav jāiesniedz. 
Ārvalstīs reģistrēts pretendents kopā ar piedāvājumu iesniedz pierādījumus, ka uz piedāvājuma iesniegšanas brīdi pretendents ir reģistrēts, licencēts vai sertificēts atbilstoši tā reģistrācijas (izcelsmes) valsts normatīvo aktu prasībām, ko apliecina attiecīgās valsts reģistrācijas faktu apliecinošs dokuments. Ja attiecīgās valsts normatīvais regulējums neparedz reģistrācijas dokumenta izdošanu, tad pretendents pieteikumā norāda attiecīgās valsts kompetento iestādi, kas var apliecināt reģistrācijas faktu.

	4.1.2. Pretendentam pēdējo divu noslēgto gadu laikā apgrozījumam jābūt ne mazāk kā 100 000 EUR gadā.
	Pārbaude tiks veikta Lursoft datubāzē.

	4.1.3. Pretendentam ir pieredze vismaz 3 informācijas sitēmu izstrādē pēdējo 3 gadu laikā, un vismaz viena informācijas sistēmu izstrādes līguma summas apjoms ir vismaz 25000,00 eiro bez PVN.
	Lai pierādītu pieredzi atbilstoši prasībām no 4.1.3. līdz 4.1.5, jāiesniedz vienots dokumentus -realizēto līgumu sarakstu (t.sk. informāciju par līguma priekšmetu, līguma slēdzēju, periodu, summu	 un kontaktpersonas tālr. nr. atsaucēm)

	4.1.4. Pieredze CRM sistēmu izstrādē, API integrāciju un maksājumu sistēmu integrācijā.
	

	4.1.5. Pretendentam ir pieredze vismaz 3 informācijas tehnoloģiju projektos, kuri bijuši realizēti kopā ar Latvijas Investīciju un attīstības aģentūru par atbalsta saņemšanu pasākuma “Atbalsts procesu digitalizācijai” ietvaros, ko līdzfinansējis Eiropas Reģionālās attīstības fonds, projektiem jābūt pabeigtiem un nodotiem ekspluatācijā un vismaz viena līguma summas apjoms ir vismaz 25000,00 eiro bez PVN.
	

	4.1.6. Prasības Pretendenta speciālistiem:
4.1.6.1. Projektu vadītājs:
· Vismaz 3 gadu pieredze projektu vadībā.
· Ar pieredzi vismaz 3 projektos, no kuriem vismaz vienā informācijas sistēmas izstrādes vai pilnveidošanas projektā līguma summa ir 25 000,00 eiro bez PVN, kas uz piedāvājuma iesniegšanas brīdi darbojas produkcijas vidē un kuru piedāvātais projekta vadītājs vadījis vismaz pusi no projekta laika iepriekšējo 3 (trīs) gadu laikā līdz piedāvājuma iesniegšanas dienai.

4.1.6.2. Biznesa analītiķis: 
· Ar pieredzi vismaz 2 informācijas sitēmu izstrādē pēdējo 3 gadu laikā, un vismaz viena informācijas tehnoloģiju projekta līguma summas apjoms ir vismaz 25000,00 eiro bez PVN.

4.1.6.3. Sistēmanalītiķis:
· Ar pieredzi vismaz 1 projekta izstrādē kurā realizēts CRM, integrācijas un procesu automatizācija un vismaz viena informācijas sistēmu izstrādes līguma summas apjoms ir vismaz 25000,00 eiro bez PVN.

4.1.6.4. Front-End programmētājs:
· Ar pieredzi vismaz divu informācijas tehnoloģiju projektu izstrādē pēdējo 3 gadu laikā, no kuriem viena informācijas sistēmu izstrādes līguma summas apjoms ir vismaz 25000,00 eiro bez PVN.,

4.1.6.5. Back-End programmētājs:
· Ar pieredzi vismaz divu informācijas tehnoloģiju projektu izstrādē pēdējo 3 gadu laikā, no kuriem vismaz viena informācijas sistēmu izstrādes līguma summas apjoms ir vismaz 25000,00 eiro bez PVN.

4.1.6.6. DevOps integrāciju un automatizāciju specialists: 
· Ar pieredzi vismaz divu informācijas tehnoloģiju projektu izstrādē pēdējo 3 gadu laikā, no kuriem vismaz viena informācijas sistēmu izstrādes līguma summas apjoms ir vismaz 25000,00 eiro bez PVN, un kurā veikta CRM integrācijas un procesu automatizācija.

4.1.6.7. UI/UX specialists: 
· Ar pieredzi vismaz 3 mājas lapu dizainu izstrādē atbilstoši UI/UX prasībām pēdējo 3 gadu laikā, no kuriem vismaz viena informācijas sistēmu izstrādes līguma summas apjoms ir vismaz 25000,00 eiro bez PVN.

* ievērojot, ka speciālistu  lomas nedrīkst apvienot ar citām lomām projektā un kopā projektā ir jāiesaista vismaz  7 attiecīgi kvalificēti darbinieki.
	· Visiem speciālistiem 4.1.6.punkta apakšpunktos (nepieciešams iesniegt CV un projekta aprakstu/pieredzes aprakstu.





4.2. Ja Pretendents neiesniedz Nolikumā minētos dokumentus vai iesniegtie dokumenti neatbilst Nolikuma prasībām un/vai Pasūtītāja vajadzībām, tā iesniegtais pieteikums tiek noraidīts un netiek izskatīts.

Piedāvājumu vērtēšana un līguma slēgšana
Pasūtītājs izvēlas piedāvājumu ar viszemāko cenu no piedāvājumiem, kuri atbilst visām iepirkuma noteikumu prasībām. Piedāvājumi, kuri neatbilst kādai no iepirkuma noteikumu prasībām tiek izslēgti no dalības iepirkumā.
Ja izraudzītais pretendents atsakās slēgt līgumu ar pasūtītāju, pasūtītājs var pieņemt lēmumu slēgt līgumu ar pretendentu, kurš piedāvājis nākamo zemāko cenu.
































SIA "Matchful Partners" iepirkuma procedūras 
“Integrētas mākslīgā intelekta platformas izstrāde un ieviešana astroloģijas, numeroloģijas un psiholoģijas datu apstrādei un personalizētu konsultāciju nodrošināšanai” 
noteikumu 1.pielikums

IEPIRKUMA
“Integrētas mākslīgā intelekta platformas izstrāde un ieviešana astroloģijas, numeroloģijas un psiholoģijas datu apstrādei un personalizētu konsultāciju nodrošināšanai.”

FINANŠU PIEDĀVĀJUMS
	Pretendents
	
	(turpmāk – Pretendents),

	Pretendenta nosaukums

	

	Vienotais reģistrācijas numurs



iesniedz šādu finanšu piedāvājumu iepirkumā “Integrētas mākslīgā intelekta platformas izstrāde un ieviešana astroloģijas, numeroloģijas un psiholoģijas datu apstrādei un personalizētu konsultāciju nodrošināšanai”, (turpmāk – Iepirkums):

Iepirkuma noteikumos paredzēto darbu līgumcena ir:
	Nr.p.k.
	Nodevums
	Cena bez PVN
	PVN
	Summa ar PVN

	1.
	Datu ieguve un strukturēšana.
Ietver datu bāzes arhitektūras izstrādi, klientu datu ievades interfeisu un validācijas algoritmus.
•  Nodrošina, ka dzimšanas datumi, vietas, testi un citi ievaddati tiek pārbaudīti reāllaikā, novēršot kļūdas.
•  Projekts paredz arī datu normalizācijas risinājumu, lai atbalstītu saderību starp astroloģijas, numeroloģijas un psiholoģijas moduļiem.

	
	
	

	2. 
	Astroloģisko un numeroloģisko aprēķinu un aprakstu dzinējs
•  Izstrāde nodrošina precīzu astroloģisko karšu un numeroloģisko profilu ģenerēšanu sekundēs, balstoties uz API astronomiskajiem datiem.
•  Iekļauj vairākus aprēķinu algoritmus dažādām tēmām: saderība, karjera, dzīves cikli.
•  MI komponente pielāgo aprēķinus, ņemot vērā klienta vēsturiskos datus, lai prognozes būtu personalizētākas.
	
	
	

	3.
	Psiholoģiskās analīzes modulis
•  Modulis analizē psihometriskos testus, salīdzinot ar validētām skalām, un veido personības un emocionālo profilu.
•  Deep Learning algoritmi atpazīst smalkas atbilžu nianses un ģenerē vizualizācijas konsultantiem.
•  Iekļauta arī sentimentu analīze brīvajiem tekstiem, lai noteiktu emocionālo toni.
	
	
	

	4.
	Personalizēta satura ģenerēšana
•  Automatizēti ģenerē personalizētas atskaites klientiem dažādos stilos un valodās.
•  Ģeneratīvās valodas modeļi apvieno astroloģijas, numeroloģijas un psiholoģijas rezultātus vienotā stāstījumā.
•  Rezultāts ir saprotams, empātisks un atbilstošs klienta individuālajam emocionālajam profilam.
	
	
	

	5.
	Ieteikumu un prognožu dzinējs
•  Nodrošina personalizētus nākotnes ieteikumus, pamatojoties uz klienta ilgtermiņa datu analīzi.
•  Prediktīvā analītika paredz potenciālos dzīves notikumus, aktuālās tēmas vai klienta interesēm atbilstošus kursus/pakalpojumus.
•  Rekomendāciju sistēma palīdz palielināt klientu iesaisti un veicina atkārtotu pakalpojumu izmantošanu.
	
	
	

	6.
	Tulkošana vairākās valodās
•  Visi aplikācijas teksti (interfeiss, profili, apraksti) tiek tulkoti no angļu uz latviešu, krievu un ukraiņu valodu ar MI palīdzību.
•  Automatizētais tulkošanas process ļauj piedāvāt lokalizētus pakalpojumus bez manuālas tulku iesaistes.
•  Izmaksas iekļauj MI modeļu trenēšanu uz konkrētā projekta leksikas datiem, nodrošinot dabisku un precīzu tekstu kvalitāti.
	
	
	

	7.
	Pārdošanas sistēma / CRM
•  Integrēta ar CRM sistēma, kas pārvalda affiliate programmu ar vairākiem līmeņiem (zīmola vēstneši, jauni lietotāji, atlīdzības un bonusi).
•  Nodrošina pārdevēju reģistrāciju ar kodiem un saderības saitēm, kā arī automatizē atlīdzību aprēķinus un maksājumus.
•  Šī sadaļa ļauj pārraudzīt lielu lietotāju apjomu, sekot līdzi pārdošanas kanāliem un stimulēt lietotāju piesaisti.
	
	
	

	
	Kopā:
	
	
	





Apliecinu, ka piedāvājuma cena ir noteikta saskaņā ar SIA "Matchful Partners" iepirkuma procedūras “Integrētas mākslīgā intelekta platformas izstrāde un ieviešana astroloģijas, numeroloģijas un psiholoģijas datu apstrādei un personalizētu konsultāciju nodrošināšanai.” noteikumu 2.pielikuma “Tehniskā specifikācija” nosacījumiem.
Apliecinu, ka piedāvājuma derīguma termiņš ir  2029.gada janvāris.

Pretendenta kontaktinformācija:
















































SIA "Matchful Partners" iepirkuma procedūras 
“Integrētas mākslīgā intelekta platformas izstrāde un ieviešana astroloģijas, numeroloģijas un psiholoģijas datu apstrādei un personalizētu konsultāciju nodrošināšanai.” 
Nolikuma Pielikums Nr. 2. 



IEPIRKUMA
“Integrētas mākslīgā intelekta platformas izstrāde un ieviešana astroloģijas, numeroloģijas un psiholoģijas datu apstrādei un personalizētu konsultāciju nodrošināšanai.”

Tehniskā specifikācija

Uzņēmums ievieš integrētu mākslīgā intelekta (MI) platformu, kas automatizē un digitalizē astroloģijas, numeroloģijas un psiholoģijas analīzes procesus, ļaujot ekspertiem koncentrēties uz personalizētu interpretāciju un padziļinātām konsultācijām, nevis manuālu aprēķinu vai datu apstrādi. Risinājumam tiek plānotas sekojošas funkcijas:

1. Datu ieguve un strukturēšana
Automātiski validē klienta ievadītos datus (dzimšanas datums, vieta, laiks, testi u.c.).
Normalizē datus dažādos formātos, lai nodrošinātu saderību starp astroloģijas, numeroloģijas un psiholoģijas moduļiem.
Nodrošina reāllaika kļūdu paziņojumus, ja ievades dati neatbilst noteiktiem kritērijiem.

MI loma:
Datu tīrīšanas algoritmi atpazīst kļūdas un neprecizitātes.
Tiek saprasts brīvā teksta ievades, piemēram, adreses vai papildinformāciju, un pārveido tās strukturētā formātā.

2. Astroloģisko un numeroloģisko aprēķinu un aprakstu dzinējs
Izmanto precīzus astronomiskos datus no integrētām API.
Ģenerē detalizētas astroloģiskās kartes un numeroloģiskos profilus sekundēs.
Dinamiski piemēro dažādus aprēķinu algoritmus atbilstoši izvēlētajām tēmām – saderība, karjera, dzīves cikli u.c.

MI loma:
MI modeļi pielāgo prognožu un ieteikumu rezultātus, ņemot vērā vēsturiskos klientu datus.
Modeļi atpazīst korelācijas starp dažādiem parametriem (piem., planētu kombinācijām un personības tendencēm), lai sniegtu personalizētākus rezultātus.

3. Psiholoģiskās analīzes modulis
Analizē klienta aizpildītos testus un salīdzina tos ar validētām psihometriskajām skalām.
Ģenerē personības, emocionālo stāvokļu un domāšanas modeļu profilu.
Veido vizualizācijas, kas palīdz konsultantiem ātri izprast galvenās iezīmes.

MI loma:
Deep Learning algoritmi analizē testu atbildes, atpazīst smalkas atbildes nianses un nosaka latentās tendences. 
Sentimentu analīze atpazīst emocionālos toņus no brīvā teksta atbildēm.
Prediktīvie modeļi piedāvās personalizētus ieteikumus, piemēram, emocionālās noturības uzlabošanai, katram individuāli.

4. Personalizēta satura ģenerēšana
Automātiski izveido klientam pielāgotas atskaites un konsultāciju sagataves.
Piedāvā vairākas valodu versijas un atšķirīgus stilus – no profesionāli akadēmiska līdz viegli uztveramam sarunvalodas tonim.

MI loma:
Ģeneratīvās valodas modeļi (LLM) apvieno astroloģijas, numeroloģijas un psiholoģijas moduļu rezultātus vienotā, loģiskā un saprotamā stāstījumā.
Pielāgo tekstu klienta interesēm un emocionālajam profilam, padarot konsultācijas saturu empātiskāku un efektīvāku.

5. Ieteikumu un prognožu dzinējs
Sniedz personalizētus ieteikumus nākamajām konsultācijām, kursiem vai dzīves stratēģijām.
Analizē ilgtermiņa klienta datu vēsturi, lai noteiktu tendences.

MI loma:
Prediktīvā analītika paredz, kādi notikumi vai tēmas var būt aktuālas klientam nākotnē.
Rekomendāciju sistēma piedāvā individuāli piemērotus produktus un pakalpojumus, uzlabojot klienta iesaisti un uzņēmuma ieņēmumus.


6. Pārdošana un CRM
  - CRM sistēma ar affiliate sistēmu. Tiek uzskaitīti, operēti un pārskatīti liela daļa pārdevēju – vairākos atlīdzības līmeņos sadalīti zīmola vēstneši, kā arī jauni lietotāji, kas piereģistrējušies caur vēstnešiem. Aplikācijā var reģistrēties gan ar specifisku kodu atsevišķi, gan ar saderības pārbaudes saiti, kurā kods jau ir ievietots. Gan vēstnešiem, gan lietotājiem tiek piemērotas dažādas atlīdzības/bonusi. 

